**Aktivlərin qiymətləndirilməsi xidmətlərinin**

**SATIN ALINMASI**

**üçün**

**KOTİROVKA SORĞUSUNUN**

**ƏSAS ŞƏRTLƏR TOPLUSU**

**AZƏRBAYCAN XƏZƏR DƏNİZ GƏMİÇİLİYİ QSC**

**(ASCO)**

**12.06.2025-ci il**

**KOTİROVKA SORĞUSU ÜZRƏ**

**ƏSAS ŞƏRTLƏR TOPLUSU**

**1. Təkliflərin hazırlanmasına dair təlimatlar**

1.1. Satınalan təşkilatla (bundan sonra “ASCO” və ya “AXDG”) təchizatçıların (malgöndərənlər/icraçılar) bir-birinə göndərdikləri sənədlər, bildirişlər, qərarlar və bu Topluda nəzərdə tutulan digər məlumatlar yazılı formada (məktub və ya elektron poçt vasitəsi ilə) təqdim olunur.

1.2. ASCO satınalma prosedurları ilə bağlı hər hansı qərarın qəbul olunmasına təsir göstərmək məqsədi ilə təchizatçının saxtakarlıqla məşğul olmasını müəyyənləşdirdikdə və bu təsdiq edildikdə və ya kotirovka sorğusu prosedurlarının keçirilməsi zamanı iddiaçılar arasında qiymətin qaldırılmasına yönələn sövdələşmə müəyyən etdikdə:

-həmin təchizatçının təqdim etdiyi təklifi rədd edir;

-təchizatçının gələcək satınalma prosedurlarında iştirakını qeyri-müəyyən müddətə qadağan edir.

1.3. Təchizatçı istehsalçının etibarnaməsini və ya malın/xidmətin satışı səlahiyyətləri haqqında sənədini təklif ilə birgə bağlı zərfdə təqdim etməlidir.

1.4. ASCO-dan hüquqi, maliyyə və ya təşkilati asılılığı olan təchizatçıların satınalma prosedurlarında iştirakına yol verilmir.

1.5. Təkliflərə baxılmasını, onların qiymətləndirilməsini və müqayisəsini asanlaşdırmaq məqsədi ilə ASCO təchizatçıllardan öz təkliflərinə dair izahat verməsi üçün sorğu edə bilər. Qiymətlərin dəyişdirilməsi və formal tələblərə uyğun gəlməyən təklifin həmin tələblərə uyğunlaşdırılmasına yönəldilmiş dəyişikliklər də daxil olmaqla, təklifin mahiyyətini dəyişdirmək məqsədi daşıyan heç bir sorğuya, təklifə və ya icazəyə yol verilmir.

1.6. Bu toplunun 1.5-ci bəndindən asılı olmayaraq ASCO təkliflərə baxılması gedişində aşkar edilmiş sırf hesab səhvlərini düzəldir. ASCO hər hansı belə düzəliş barəsində təklifi vermiş təchizatçıya ləngimədən məlumat verir:

- əgər sözlə və rəqəmlə yazılmış məbləğlər arasında fərq olarsa, sözlə yazılmış məbləğ üstünlük təşkil edəcək;

- əgər vahidin qiyməti ilə vahidin qiymətinin miqdara vurulması üsulu ilə alınmış ümumi qiymət arasında fərq varsa, vahidin qiyməti üstünlük təşkil edəcək, ümumi qiymət isə düzəldiləcək. Yox, əgər ASCO hesab eləsə ki, vahidin qiymətində tamı kəsrdən ayıran vergül buraxılmışdır, onda ümumi qiymət üstünlük təşkil edəcək və vahidin qiyməti düzəldiləcək.

1.7. Bu toplunun 1.6-cı bəndini nəzərə almaqla, ASCO təklifi yalnız o halda formal tələblərə uyğun hesab edə bilər ki, bu təklif Kotirovka Sorğusunun Əsas Şərtlər Toplusunda göstərilmiş bütün tələblərə cavab versin.

1.8.Təchizatçılar təkliflərində biznesləri üçün məxfi olan bütün məlumatları “MƏXFİ” kimi qeyd etməlidirlər. Buraya mülkiyyət məlumatları, ticarət sirləri və ya kommersiya/ maliyyə baxımından həssas məlumatlar daxil ola bilər.

1.9.Təklifdə onun mahiyyətini dəyişdirməyən və ya Kotirovka Sorğusunun Əsas Şərtlər Toplusunda göstərilmiş xüsusiyyətlərdən, şərtlərdən və başqa tələblərdən əhəmiyyətli dərəcədə kənara çıxmayan xırda xətalar olduqda və ya təklifin mahiyyətinə xələl gətirmədən aradan qaldırılması mümkün olan səhvlər və çatışmazlıqlar olduqda belə ASCO həmin təklifə Kotirovka Sorğusunun tələblərinə uyğun gələn təklif kimi baxa bilər. Hər hansı bu cür xətalar imkan daxilində kəmiyyətcə ifadə olunur və təkliflərinin qiymətləndirilməsi və müqayisəsi zamanı nəzərə alınır.

1.10. ASCO aşağıdakı halları fəaliyyətində ehtiva edən təchizatçının təklifini kənarlaşdırır:

1.10.1. ASCO ilə əvvəllər bağlamış olduğu müqavilə çərçivəsində öhdəliklərini gecikmə ilə icra etməsi;

1.10.2.ASCO ilə əvvəllər bağlamış olduğu müqavilə üzrə təhvil verilən malların/xidmətlərin tələb olunan keyfiyyətdə olmaması;

1.10.3. fəaliyyət sahəsindən asılı olaraq anbarının, maddi aktivlərinin, habelə müvafiq işçi heyətinin mövcud olmaması;

1.10.4. Təchizatçılarla daha öncə qeyri-kafi iş təcrübəsinin olması;

1.10.5. vergilərə və digər icbari ödənişlərə dair yerinə yetirilməsi vaxtı keçmiş öhdəliklərinin olması;

1.10.6. xüsusi icazə və ya lisenziya tələb olunan fəaliyyət növü olduğu halda müvafiq sənədin (lisenziya) ləğv olunması, qüvvədə olma müddətinin bitməsi;

1.10.7. riskli vergi ödəyicisi qrupuna daxil olması;

1.10.8 Təklif vermiş təchizatçı ixtisas tələblərinə uyğun gəlmirsə;

1.10.9. Təklif vermiş təchizatçı bu toplunun 1.6-cı bəndinə uyğun hər hansı hesab səhvinin düzəldilməsi ilə razılaşmırsa;

1.10.10. Təklif formal tələblərə və ya Əsas Şərtlər Toplusuna uyğun gəlmirsə;

1.10.11. Bu Toplunun 1.2 və 1.3-cü bəndlərdə nəzərdə tutulan hallar mövcuddursa;

1.10.12. təchizatçılardan biri digərinin benefisiar mülkiyyətçisi olduqda, yaxud təchizatçıların azı ikisi eyni benefisiar mülkiyyətçinin nəzarətində olduqda;

1.10.13. təchizatçılardan biri digərinin idarəetmə orqanının üzvü və (və ya) iştirakçısı olduqda, yaxud təchizatçıların azı ikisinin idarəetmə orqanının üzvü və (və ya) iştirakçısı eyni şəxs olduqda;

1.10.14. satınalmada təchizatçı qismində çıxış edən fiziki şəxs və ya hüquqi şəxsin Azərbaycan Respublikası Mülki Məcəlləsinin 49-1-ci maddəsinə əsasən aidiyyəti şəxsi ASCO-nun rəhbəri ilə qohumluq (ər-arvadlar, valideynlər, övladlar, övladlığa götürənlər, övladlığa götürülmüş şəxslər, babalar, nənələr, nəvələr, doğma (ögey) bacılar və qardaşlar, bacı və qardaşların övladları, bacıların ərləri, qardaşların arvadları, valideynlərin bacıları və qardaşları, ər-arvadların valideynləri, bacıları və qardaşları) münasibətində olduqda).

1.11.Təchizatçı satınalmanın istənilən mərhələsində Qanunun tələblərinə zidd hərəkətlərə (hərəkətsizliyə) yol verdikdə, o cümlədən saxta sənəd və (və ya) məlumat təqdim etdikdə satınalma komissiyası həmin təchizatçının satınalmadan kənarlaşdırılması haqqında əsaslandırılmış qərar qəbul edir.

**2. Təchizatçının ixtisas göstəricilərinin qiymətləndirilməsi, həmçinin ixtisas göstəricililərinin təkrar təsdiqi və meyarları**

2.1.Təchizatçının ixtisas göstəriciləri təchizatçı tərəfindən təqdim edilən bu Toplunun 3.1, 4 və 13.2-ci bəndində, 1 nömrəli Qoşmada qeyd olunan sənədlər, müvafiq olaraq aparılan bazar araşdırması, təchizatçı daha öncə ASCO ilə müqavilə münasibətlərində olduğu təqdirdə, öhdəliklərinin yerinə yetirilmə keyfiyyətləri və digər meyarlar əsasında qiymətləndirilir.

2.2.Təkliflərin qiymətləndirilməsi zamanı ilkin mərhələdə ixtisas göstəriciləri, texniki tələblər, sənədlərin uyğunluğu qiymətləndirilir. Müvafiq olaraq Əsas Şərtlər Toplusunun bütün tələblərinə cavab verən təkliflər arasında maliyyə qiymətləndirilməsi aparılır.

**3. Təchizatçının ixtisas göstəricilərini təsdiq edən sənədlərə və digər məlumatlara dair tələblər**

3.1.Təchizatçı təşkilati-hüquqi formasından aslı olmayaraq bütün təsis sənədlərini- Nizamnaməsini, Azərbaycan Respublikasının müvafiq icra hakimiyyəti orqanı tərəfindən hüquqi şəxsin dövlət qeydiyyatından keçməsini təsdiq edən hüquqi şəxsin dövlət qeydiyyatı haqqında şəhadətnaməni, dövlət reyestrindən çıxarışı, riskli vergi ödəyiciləri siyahısında olub-olmadığı barədə məlumatı, bank məlumatlarını və 1 nömrəli Qoşmada qeyd olunan digər sənədləri, həmçinin xarici hüquqi şəxs olduqda, xarici hüquqi şəxsin qeydiyyat barədə sənədləri təqdim edir.

3.2.Təchizatçı qanunvericiliklə nəzərdə tutulduğu halda, müqavilə predmeti üzrə müvafiq fəaliyyət sahəsi ilə məşğul olmaq hüququnu təsdiq edən sənədləri təqdim etməlidir (lisenziya, sertifikat və.s).

**4.Təchizatçılara dair ümumi tələblər**

4.1. Təchizatçılar uyğunluq göstəricilərinin qiymətləndirilməsi üçün aşağıdakı sənədləri təqdim etməlidirlər :

4.1.1. Satınalma müqaviləsini bağlamaq səlahiyyətinin olması- təchizatçı fiziki şəxs olduqda vergi uçotuna alınmasını təsdiq edən şəhadətnamənin, hüquqi şəxs olduqda isə dövlət qeydiyyatı haqqında şəhadətnamənin, hüquqi şəxsin nizamnaməsinin və dövlət reyestrindən çıxarışın surəti;

4.1.2. “Lisenziyalar və icazələr haqqında” Azərbaycan Respublikasının Qanunu ilə tələb olunduqda, müvafiq sahibkarlıq fəaliyyətinin həyata keçirilməsi və ya müəyyən hərəkətlərin yerinə yetirilməsi üçün müvafiq lisenziyaya və ya icazəyə malik olması- lisenziya və (və ya) icazənin surəti;

4.1.3. Müqavilənin icrası zamanı istifadə olunacaq əmlakından sərbəst və məhdudiyyətsiz istifadə etmək imkanının olması- daşınmaz əmlaka və nəqliyyat vasitələrinə münasibətdə dövlət orqanlarının (qurumlarının) (daşınmaz əmlaka münasibətdə Əmlak Məsələləri Dövlət Xidməti qismində Azərbaycan Respublikasının İqtisadiyyat Nazirliyi, nəqliyyat vasitələrinə münasibətdə Azərbaycan Respublikası Prezidentinin 2007-ci il 11 aprel tarixli 564 nömrəli Fərmanı ilə təsdiq edilmiş “Daşınar əmlakın rəsmi reyestrlərində qeydiyyata alınan əmlak növlərinin və onların qeydiyyatını aparan inzibati orqanların siyahısı”na uyğun olaraq nəqliyyat vasitələrinin növləri üzrə onların qeydiyyatını aparan inzibati orqanlar) verdiyi sənədlər, təchizatçının özü tərəfindən hazırlanmış arayış, məlumat və təsdiqedici sənədlər;

4.1.4. Məhkəmə qərarları ilə müflis elan olunmaması və ya bu prosedura başlanmaması, sahibkarlıq fəaliyyəti dayandırılmış şəxs olmaması, habelə borcuna görə əmlakının üzərinə tələbin yönəldilməməsi- Azərbaycan Respublikasının Ədliyyə Nazirliyinin verdiyi arayış;

4.1.5. Azərbaycan Respublikasının qanunları ilə müəyyən olunmuş aşağıdakı halların mövcud olmaması:

4.1.5.1. Azərbaycan Respublikasında vergilər və digər icbari ödənişlər üzrə vaxtı keçmiş öhdəliklərinin olması; Azərbaycan Respublikasının Ədliyyə Nazirliyinin, Azərbaycan Respublikasının Daxili İşlər Nazirliyinin, Azərbaycan Respublikasının Əmək və Əhalinin Sosial Müdafiəsi Nazirliyinin və Azərbaycan Respublikasının İqtisadiyyat Nazirliyinin tabeliyində Dövlət Vergi Xidmətinin verdiyi arayış;

4.1.5.2. Azərbaycan Respublikasının Vergi Məcəlləsinə uyğun olaraq riskli vergi ödəyicisi olmasına dair barəsində qüvvədə olan qərarın olması- Azərbaycan Respublikasının İqtisadiyyat Nazirliyinin tabeliyində Dövlət Vergi Xidmətinin verdiyi sənəd;

4.1.5.3. son bir il ərzində iki dəfə və ya daha çox Azərbaycan Respublikasının Əmək Məcəlləsində nəzərdə tutulmuş qaydada əmək müqaviləsi (kontraktı) hüquqi qüvvəyə minmədən işəgötürən tərəfindən fiziki şəxslərin hər hansı işlərin (xidmətlərin) yerinə yetirilməsinə cəlb edilməsinə görə maliyyə sanksiyasının və ya inzibati cərimənin tətbiq edilməsi- maliyyə sanksiyasına münasibətdə Azərbaycan Respublikasının İqtisadiyyat Nazirliyinin tabeliyində Dövlət Vergi Xidmətinin, inzibati cəriməyə münasibətdə Azərbaycan Respublikasının Əmək və Əhalinin Sosial Müdafiəsi Nazirliyinin verdiyi arayış;

4.1.6. Təchizatçı qismində çıxış edən fiziki şəxsin, yaxud hüquqi şəxsin icra orqanının rəhbərinin müvafiq satınalma predmeti üzrə müvafiq fəaliyyətlə məşğul olmasının məhkəmə qaydasında qadağan edilməməsi- Azərbaycan Respublikasının Ədliyyə Nazirliyinin verdiyi arayış;

4.1.7.Təchizatçı qismində çıxış edən fiziki şəxsin və ya hüquqi şəxsin icra orqanının rəhbərinin satınalmaya dair elanın verilməsindən (dəvətin göndərilməsindən) əvvəlki 5 (beş) il ərzində iqtisadi sahədə cinayətlərə, korrupsiya cinayətləri və qulluq mənafeyi əleyhinə olan digər cinayətlərə, kibercinayətlərə, habelə terrorçuluq, terrorçuluğu maliyyələşdirmə, cinayət yolu ilə əldə edilmiş əmlakı leqallaşdırılma cinayətlərinə görə məhkum olunmaması- Azərbaycan Respublikasının Daxili İşlər Nazirliyinin verdiyi arayış;

**5. Malların/xidmətlərin texniki, keyfiyyət və tədarük xüsusiyyətləri**

5.1. Təchizatçı təklifin bir hissəsi kimi göndərilmək üçün təklif olunan malların/xidmətlərin Kotirovka Sorğusunun sənədlərinə uyğun olduğunun sənədli təsdiqini (sertifikatlar, standartlar və s.) təqdim etməlidir.

5.2. Göndərilmək üçün təklif olunan malların/xidmətlərin Kotirovka Sorğusunun sənədlərinə uyğun olduğunun sənədli təsdiqi ədəbiyyat, çertyoj və texniki məlumatlar əsasında ola bilər və aşağıdakı tələblərə cavab verməlidir:

- təklif olunan malların/xidmətlərin əsas texniki və istismar xusüsiyyətlərinin tam təsviri;

- texniki tələbin hər bir bəndinin müqayisəsi, hansılar göstərir ki, təklif olunan mallar/xidmətlər tamamilə bu texniki tələblərə cavab verirlər (Qoşma 1).

5.3.Təklif edilən hər bir avadanlığın, texnikanın, məhsulun və digər malların/xidmətlərin özünəməxsus texniki və keyfiyyət xüsusiyyətləri (göstəriciləri), o cümlədən konkret əmtəə nişanı və adı, modeli, istehsal mənbəyi (mənşə ölkəsi) və istehsalçısına aid məlumatlar və istehsalçının texniki məlumat vərəqi (hansı varsa) təklifə əlavə edilməlidir.

**6. Qalib təklifin müəyyənləşdirilməsi üçün təyin edilmiş**

**meyarlar və onların nisbi qiyməti**

6.1. Bu toplunun 6.2-ci bəndinə uyğun qalib gəlmiş təklifi müəyyənləşdirmək üçün ASCO qəbul edilmiş təklifləri bu Topluda göstərilmiş prosedurlara və meyarlara müvafiq surətdə qiymətləndirir və müqayisə edir.

6.2. Aşağıda göstərilən və kəmiyyətcə qiymətləndirilən meyarlar əsasında ən sərfəli sayılan təklif qalib gəlmiş sayılır:

|  |  |  |
| --- | --- | --- |
| **№** | **Meyarlar** | **Bal** |
| 1 | **Müsabiqə təklifinin dəyəri:**  Eyni zamanda   * ən aşağı qiymət təklif etmiş iddiaçı üçün * digər Müsabiqə təklifləri aşağıdakı formulaya əsasən qiymətləndiriləcəkdir:   QGB = TMQ/İTQ x 70  QGB – qiymətləndirməyə görə bal  TMQ – təkliflərin minimum qiyməti  İTQ – iddiaçının təklif qiyməti | 70  70 |
| 2 | **Ödəniş şərti :**   * Fakt üzrə * Avans 50 %-ə dək (daxil olmaqla) * Avans 50%-dən çox | 20  10  0 |

**7. Müqavilə predmetinin iki və daha çox iddiaçı**

**arasında bölüşdürülməsi**

7.1 Müqavilə bir neçə predmetdən (lotdan) ibarət olduğu halda və ya səmərəlilik sübut olunarsa müqavilə predmetləri iki və daha çox iddiaçı arasında bölüşdürülə bilər.

**8. Alternativ təkliflərin verilməsi**

8.1. Yalnız malların malların/xidmətlərin texniki xüsusiyyətləri (istinad ediləcək fərqli uyğunluq standartları) ilə bağlı alternativ təkliflərə baxılacaqdır. Bu toplu ilə müəyyən edilən uyğunluq və keyfiyyət standartlarından fərqli olan mallar/xidmətlər təklif edilərsə hər bir malın/xidmətin qarşısında alternativ standartın adı, nömrəsi sertfikatlaşdırma orqanı və s. Texniki xüsusiyyətləri haqqında məlumatlar qeyd edilməlidir

**9. Müqavilə predmetinin bir hissəsi üçün**

**verilən təkliflər barədə**

9.1 Müqavilə predmetinin bir hissəsini əhatə edən və ya natamam təkliflərin rədd edilməsi hüququnu ASCO özündə saxlayır.

**10. Təklifin qiymətinin tərkibi,**

**onun hesablanması və ifadə olunması üsulu**

10.1. Təchizatçı müvafiq müraciəti (Qoşma 2) və qiymət cədvəllərini doldurub (Qoşma 3) ASCO-ya təqdim etməlidir.

10.2.Təchizatçı müvafiq qiymət cədvəlində vahidin qiyməti və göndərilən malların/xidmətlərin ümumi təklif qiymətini (rəqəmlər söz ilə də yazılır) göstərməlidir.

10.3. Göstərilən qiymətlər hər bir mövqe üzrə ayrı-ayrılıqda göstərilməlidir.

10.4.Müqavilə predmetinin qiymətinə onların dəyərindən başqa, digər xərclər də (nəqliyyat, sığorta xərcləri, vergilər və rüsumlar) daxil edilə bilər.

10.5. Tədarük şərtləri Parisdə Beynəlxalq Ticarət Palatası tərəfindən dərc olunmuş Incoterms-2010 nəşrində göstərilən qaydalara müvafiq olmalıdır.

10.6. Təchizatçı tərəfindən verilən qiymət kotirovka sorğusunun etibarlılıq müddətində dəyişilməz qalmalıdır.

**11. Valyuta növü**

11.1. Təkliflərdə qiymətlər manatla ifadə olunmalıdır.

11.2. Təkliflərdə xarici məzənnə ilə ifadə olunan qiymətlərin müqayisəsi zamanı təkliflərin verilməsinin son gününə Azərbaycan Respublikası Mərkəzi Bankının müəyyənləşdirdiyi valyuta məzənnələri əsas götürülür.

**12. Sənədləşdirmənin aparılması dili**

12.1. Hazırki Kotirovka Sorğusunda bütün sənədlər Azərbaycan Respublikasının dövlət dilində tərtib olunmalıdır.

**13. Təkliflərin verilməsinin qaydası,**

**yeri və son müddəti**

13.1. İddiaçı öz təklifi bu topluda müəyyənləşdirilmiş qaydada hazırlayaraq **20 İyun 2025-ci il** Bakı vaxtı ilə saat **14:00-a** qədər aşağıda göstərilən ünvana təqdim edir:

*Azərbaycan Xəzər Dəniz Gəmiçiliyi QSC, Azərbaycan, Bakı şəhəri, AZ1029 (indeks), Neftçilər Prospekti 2.*

Bu müddətdən gec təqdim olunmuş təklif açılmadan təchizatçıya qaytarılır və onun kotirovka sorğusunda iştirakına yol verilmir.

13.2. **İddiaçının təklifi aşağıdakı sənədlərdən (1 əsli və 1 surəti) ibarət olmalıdır:**

**-ASCO-ya müraciət Forması (Qoşma 2);**

**- Bu Toplunun 3 və 4 bəndlərində qeyd olunan sənədlər;**

**-malların/xidmətlərin qiymət cədvəli (Qoşma 3);**

**-iddiaçının hüqüqi ünvanı və bank rekvizitləri (Qoşma 4);**

**- analoji malların/xidmətlərin təchizatında/icrasında spesifik təcrübə (Qoşma 7);**

***13.3. Təkliflərin təqdim olunması:***

13.3.1. Hüquqi və fiziki şəxs hər satınalma predmeti üzrə bir iddiaçı qismində iştirak edə bilər və iddiaçı kimi yalnız bir təklif verə bilər.

13.3.2. Hazırlanmış, iddiaçı tərəfindən imzalanmış və möhürlənmiş təklif (1 əsli və 1 surəti) ikiqat zərfə qoyulur. Hər iki zərfin bağlı tərəfləri iddiaçı tərəfindən imzalanıb möhürlənir və təklifin tanınması üçün aşağıdakılar göstərilir:

**“Azərbaycan Xəzər Dəniz Gəmiçiliyi” QSC-nin Kotirovka Sorğusu**

**Təchizatçının tam adı, Kotirovka Sorğusunun adı 20 İyun 2025-ci il saat 15:00 tarixinə kimi AÇMAMALI»„**

və 13.1-ci bənddə göstərilmiş ünvana təqdim olunur:

**14. Kotirovka Sorğusunun Əsas Şərtlər Toplusuna dair izah verilməsi**

**və onda dəyişikliklərin edilməsi**

14.1. Təchizatçı ASCO-nun Satınalmalar Komissiyasına Əsas Şərtlər Toplusunun izah edilməsi ilə bağlı sorğu verə bilər. Sorğu təkliflərin verilməsi müddətinin qurtarmasına ən geci 3 (üç) iş günü qalanadək verilməlidir. ASCO belə sorğulara təkliflərin verilməsi müddətinin qurtarmasına ən geci 2 iş günü qalanadək cavab verir. Bu cavab yalnız sorğu verənin ünvanına göndərilir, Əlaqələndirici şəxsin qərarı ilə, sorğuya cavab sorğu verənin ünvanı göstərilmədən Kotirovka Sorğusunun Əsas Şərtlər Toplusunu almış bütün təchizatçılara göndərilə bilər.

14.2. Satınalmalar Komissiyası uyğunluq sənədlərinin və ya təkliflərin təqdim edilməsi müddətinin bitməsinə 3 (üç) iş günü qalanadək uyğunluğa dair sənədlər toplusuna və ya şərtlər toplusuna hər hansı təchizatçının sorğusu əsasında və ya texniki səhvlər və ya çatışmazlıqlar aşkar edildikdə öz təşəbbüsü ilə dəyişikliklər (satınalma predmetinin dəyişdirilməsi istisna olmaqla) edə bilər. Bu barədə məlumat dərhal Əsas Şərtlər Toplusunu almış bütün təchizatçılara göndərilir. Dəyişikliklər və əlavələr təchizatçılar üçün məcburi qüvvəyə malikdir. Lazım olduqda dəyişikliklər və əlavələrə görə Kotirovka Sorğusu sənədlərinin qəbulu və zərflərin açılış tarixini Satınalmalar Komissiyası uzada bilər.

14.3. Zərurət yarandığı halda, Satınalmalar Komissiyasının qərarı ilə Əsas Şərtlər Toplusunun bəzi müddəalarının şərhi məqsədilə ASCO iddiaçılarla görüş də keçirə bilər.

**15. Təkliflərin qüvvədə olma müddəti,**

**dəyişdirilməsi və geri götürülməsi**

15.1. Təkliflərin qüvvədə olma müddəti zərflərin açıldığı gündən başlayaraq **60 (altmış) gün** təşkil edir.

15.2. Təkliflərin qüvvədə olma müddəti ASCO-nun təklifi əsasında təchizatçıların razılığı ilə uzadıla bilər. Təchizatçı öz təklifinin təminatına olan hüququnu itirmədən satınalan təşkilatın belə təklifindən imtina edə bilər.

15.3. Təkliflərin təminatı təklifin qüvvədə olduğu dövr ərzində qüvvədədir.

**16. Zərflərinin açılması**

16.1. Kotirovka sorğusu **20 İyun 2025-cü il saat 15:00 -da** Bakı şəhəri, Mikayıl Useynov 2 ünvanında baş tutacaq. Təkliflər daxil olduqları ardıcıllıqla açılır.

16.2.Gecikmiş təkliflər Satınalmalar Komissiyası tərəfindən qəbul olunmur və açılmadan geri qaytarılır.

**17. Satınalan təşkilatın əlaqələndirici şəxsi**

**Əlaqələndirici şəxs:** Satınalmalar departamentinin mütəxəssisi Raziyə Hüseynova

**Tel:** +99455 228 84 34

**E-mail: [raziya.huseynova@asco.az](mailto:raziya.huseynova@asco.az)**

**18. ASCO-nun bütün təklifləri rədd etmək hüququ**

18.1. Satınalma komissiyası Qanunun tələblərini nəzərə almaqla qalib təchizatçını seçməzdən əvvəl istənilən vaxt istənilən təklifi aksept etmək və ya kənarlaşdırmaq və satınalmanın ləğv edilməsi haqqında qərar qəbul etmək hüququnu özündə saxlayır və buna görə təchizatçılar qarşısında heç bir məsuliyyət daşımır. Zərflər açılana qədər satınalma ləğv edildiyi halda təklifin təminatları daxil olmaqla təkliflər, zərflər açıldıqdan sonra isə təkliflərin təminatları təchizatçılara dərhal geri qaytarılır.

18.2.     Satınalma komissiyası aşağıdakı hallarda satınalmanın ləğv edilməsi haqqında qərar qəbul edir:

(a)    satınalmada iştirak etmək üçün təklifi və təklifin təminatını təqdim etmiş, tələb olunduğu halda müvafiq lisenziyaya və ya icazəyə malik olan təchizatçıların sayı kotirovka sorğusu birinci dəfə elan edildikdə üçdən, yetərsay olmamasına görə eyni satınalma ikinci dəfə elan edildikdə isə ikidən az olduqda;

(b)   təqdim olunan təkliflərdən heç biri şərtlər toplusunun tələblərinə uyğun olmadıqda;

(c)    birinci, ikinci və üçüncü yerləri tutmuş təchizatçılar arasından qalib təchizatçını seçmək mümkün olmadıqda;

(d)   bütün təchizatçıların təqdim etdiyi təkliflərin qiyməti ehtimal olunan qiymətdən yüksək olduqda;

(e)    satınalmanın keçirilməsi zamanı bütün təchizatçılar arasında həmin satınalma ilə bağlı hər hansı sövdələşmə (o cümlədən qiymətin qaldırılmasına yönələn sövdələşmə) həyata keçirildikdə, yaxud bütün təchizatçılar tərəfindən bu Təlimatın 1.9-cu bəndinin tələblərinin pozulduğu müəyyən edildikdə;

(f) satınalma predmetinin satınalınması təxirə salındıqda;

(g)  satınalmanın maliyyələşdirilməsi dayandırıldıqda.

**19. Təklifin təminatı haqda (Kotirovka Sorğusunda təklifin təminatı nəzərdə tutulmayıb)**

19.1. Müraciət edən şirkət təklifində qeyd olunan şərtlər üzrə öhdəliklərinin icrası ilə bağlı təklif təminatını təqdim etməlidir. Təminatın həcmi \_\_\_\_ AZN (ƏDV-siz) həcmində müəyyən edilir. Təklifin təminatının qüvvədə olma müddəti təklifin qüvvədə olma müddətindən azı 30 (otuz) iş günü çox olmalıdır.

**20. İcra təminatı haqda**

20.1. Qalib gəlmiş şirkət müqavilə üzrə öhdəliklərinin icrası ilə bağlı icra təminatını təqdim etməlidir.Təminatın həcmi bağlanılacaq satınalma müqaviləsinin ümumi məbləğinin 10%-i (on faizi) (mikro və kiçik sahibkarlıq subyektlərinə münasibətdə 5 (beş) faizi) həcmində müəyyən edilir. İcra təminatının qüvvədə olma müddəti satınalma müqaviləsinin yerinə yetirilməsi müddətindən 30 (otuz) iş günü çox olmalıdır.

**21. İştirak haqqı (Kotirovka Sorğusunda iştirak haqqı nəzərdə tutulmayıb)**

21.1 Təchizatçılar təklifləri təqdim etmək üçün \_\_\_\_ AZN (ƏDV-siz) məbləğdə iştirak haqqı ödəyirlər.

21.2 Təkliflə təklifin təminatını təqdim etmiş, tələb olunduğu halda müvafiq lisenziyaya və ya icazəyə malik olan təchizatçıların sayı üçdən az olması səbəbindən satınalmanın ləğv edilməsi və həmin satınalma predmeti üzrə təkrar satınalma keçirilməməsi halı istisna olmaqla ödənilmiş iştirak haqqı heç bir halda geri qaytarılmır. Satınalmanın maliyyələşdirilməsinin dayandırılması və təchizatçıların sayı üçdən az olması səbəbindən satınalma ləğv edildikdə satınalma planında nəzərdə tutulmuş həmin satınalma predmeti üzrə təkrar satınalma keçirildiyi təqdirdə iştirak haqqını ödəyən və geri almayan təchizatçıların təkrar ödəniş etmədən satınalmada iştirakı təmin edilir.

21.3. Təchizatçıların uyğunluğunun əvvəlcədən müəyyənləşdirilməsi proseduru keçirildikdə uyğunluq göstəricilərinə cavab verərək satınalmada iştirakı davam etdirən təchizatçılar iştirak haqqı ödəmirlər.

**22. Müqavilənin imzalanması**

22.1. Satınalan təşkilat təklifin şərtlər toplusunda göstərilmiş qüvvədə olma müddətinin bitməsinə 3 (üç) iş günü qalanadək qalib təchizatçının təklifini aksept edir və satınalma müqaviləsini tərtib edib təchizatçıya aksept bildirişi ilə birlikdə göndərir.

22.2. Qalib təchizatçı 5 (beş) iş günü ərzində satınalma müqaviləsini imzalayır və satınalan təşkilata bu Qanuna əsasən tələb olunan icra təminatını təqdim edir. Satınalan təşkilat satınalma müqaviləsini icra təminatını təqdim edildikdən sonra 10 (on) iş günündən gec olmayaraq imzalayır.

**23. Məxfilik**

23.1. Məhkəmənin, “Azərbaycan Nəqliyyat və Kommunikasiya Holdinqi (AZCON)” public hüquqi şəxsin, Azərbaycan Respublikası Hesablama Palatasının və Azərbaycan Respublikası Maliyyə Nazirliyinin qanunla müəyyən edilmiş hüquq və vəzifələrinin icrası ilə bağlı məlumatların açıqlanması halları istisna olmaqla, satınalan təşkilat digər hallarda təchizatçıların kommersiya sirri təşkil edən və ya qanunla qorunan digər məlumatlarını açıqlamır və onları məxfi (konfidensial) saxlayır.

23.2. Təchizatçı satınalmanın istənilən mərhələsində Qanunun tələblərinə zidd hərəkətlərə (hərəkətsizliyə) yol verdikdə, o cümlədən saxta sənəd və (və ya) məlumat təqdim etdikdə satınalma komissiyası həmin təchizatçının satınalmadan kənarlaşdırılması haqqında əsaslandırılmış qərar qəbul edir.

**24. Malların/Xidmətlərin sığortalanması**

24.1. Müqavilədə nəzərdə tutulduğu halda, müqavilə predmetini təşkil edən Mallar/Xidmətlər təchizatçı tərəfindən sığortalanmalıdır.

**25. Satınalma metodları üzrə Cəmiyyət ilə qalib təchizatçı və ya iştirakçılar arasında mübahisələrin həlli qaydaları**

25.1. Satınalmalar Komissiyasının qərarından və ya üzvlərin hərəkətlərindən təchizatçılar ASCO-ya (İdarə Heyətinə) şikayət verə bilərlər.

25.2. Kənarlaşdırılmış və ya iştirak etməyən təchizatçılar satınalma müqaviləsi qüvvəyə minənədək öz hüquqlarının pozulduğunu bildiyi və ya bilməli olduğu gündən 15 (on beş) iş günü ərzində ASCO-ya şikayət verə bilərlər. ASCO verilmiş şikayəti 15 (on beş) iş günü ərzində araşdıraraq müvafiq qərar qəbul edir və həmin qərarın qəbul edildiyi gündən 1 (bir) iş günü ərzində şikayət edən İcraçıya göndərir.

25.3.Bu topludan irəli gələn bütün mübahisələr Cəmiyyət və iştirakçılar arasında danışıqların aparılması yolu ilə həll edilir. Mübahisə ilə bağlı razılıq əldə edilmədikdə, Mübahisə Azərbaycan Respublikasının müvafiq məhkəmələri tərəfindən həll edilir və məhkəmənin qərarı mübahisənin tərəfləri üçün qəti və məcburidir.

**QOŞMA 1**

**MALLARIN/XİDMƏTLƏRİN SİYAHISI VƏ TEXNİKİ SPESİFİKASİYALARI**

|  |  |
| --- | --- |
| № | Xidmətin adı |
| 1 | Aktivlərin qiymətləndirilməsi xidmətləri |

**Texniki tələblər**

* **Beynəlxalq Qiymətləndirmə Standartları üzrə peşəkar biliklər**
* **Gəmiçilik sahəsi üzrə peşəkar biliklər**
* **Gəmilərin bazar qiymətləndirməsi üzrə zəngin təcrübə**
* **Dünyada gəmi alışı, satışı və tikintisi qiymətləri, daşıma tarifləri və onlara təsir edə biləcək məqamlar barədə məlumatlı olmaq**
* **Baş vermiş gəmi alqı-satqısı və tikintisi, daşıma tarifləri, gəmilərin əməliyyat xərcləri barədə bir neçə illik tarixi statistika və eləcə də güvənilir proqnoz göstəricilərindən ibarət məlumat bazasına sahib olmaq**
* **Ehtiyac yaranarsa, görülmüş işləri və istifadə edilmiş metodologiyanı Böyük Dördlük müstəqil audit şirkətlərinin müvafiq ekspertləri qarşısında müdafiə etmək**
* **Gəmiçilik sahəsində ixtisaslaşmış qiymətləndirici şirkət olmalıdır.**
* **Adıçəkilən xidmətlərin göstərilməsi üçün təcrübə haqqında məlumat təqdim edilməlidir.**

**Qeyd: 1. Yuxarıda qeyd olunan sənədlərin hər biri təqdim olunmalıdır. Bütün zəruri sənədləri özündə əks etdirməyən təkliflər müsabiqdən kənarlaşdırılır və qiymətləndirilmir.**

**Qeyd:** Kotirovka sorğusunda qalib elan olunan iddiaçı şirkət ilə satınalma müqaviləsi bağlanmamışdan öncə “Azərbaycan Xəzər Dəniz Gəmiçiliyi” Qapalı Səhmdar Cəmiyyətinin Satınalmalar Qaydalarına uyğun olaraq iddiaçının yoxlanılması həyata keçirilir. Həmin şirkət bu linkə (<https://asco.az/sirket/satinalmalar/podratcilarin-elektron-muraciet-formasi/>) keçid alıb xüsusi formanı doldurmalı və ya aşağıdakı sənədləri Satınalmar Komitəsinin hüquqi məsələlər üzrə katibinə təqdim etməlidir:

* Şirkətin nizamnaməsi (bütün dəyişikliklər və əlavələrlə birlikdə);
* Kommersiya hüquqi şəxslərin reyestrindən çıxarışı (son 1 ay ərzində verilmiş);
* Təsisçi hüquqi şəxs olduqda, onun təsisçisi haqqında məlumat;
* VÖEN Şəhadətnaməsi;
* Audit olunmuş mühasibat uçotu balansı və ya vergi bəyannaməsi (vergi qoyma sistemindən asılı olaraq)/vergi orqanlarından vergi borcunun olmaması haqqında arayış;
* Qanuni təmsilçinin şəxsiyyət vəsiqəsi;
* Müəssisə tərəfindən müvafiq fəaliyyətin həyata keçirilməsi üçün lazımi lisenziyaları (əgər varsa).

**Qeyd:** Qeyd olunan sənədləri təqdim etməyən və ya yoxlamanın nəticəsinə uyğun olaraq müsbət qiymətləndirilməyən şirkətlərlə müqavilə bağlanılmayacaqdır və təklif rədd ediləcəkdir.

**QOŞMA 2**

**SİFARİŞÇİYƏ MÜRACİƏT FORMASI**

**“Azərbaycan Xəzər Dəniz Gəmiçiliyi” QSC**

**Ünvan: AZ1005, Azərbaycan, Bakı ş., Neftçilər Prospekti 2**

Hörmətli Cənablar,

Kotirovka Sorğusunun Əsas Şərtlər Toplusu ilə tanış olduqdan sonra göstərilmiş [*yazı ilə və rəqəmlə təklifin ümumi məbləği*] məbləğə malları/xidmətləri [*malların/xidmətlərin adı*] təchiz etməyi təklif edirik. Yuxarıda bəyan edilmiş məbləğ, hazırki təklifin tərkib hissəsi kimi əlavə edilmiş qiymət cədvəlinə uyğun gəlir.

Bizim təklifimiz qəbul edildiyi təqdirdə, müqavilə imzalandıqdan sonra təklifdə göstərilmiş bütün Malları/Xidmətləri Satınalan Təşkilatın ünvanına [*rəqəm*] gün müddətinə çatdırılmasını/icra etməyi öhdəmizə götürürük.

Biz Toplunun 12.1-ci maddəsinə müvafiq olaraq, təkliflərin təqdimi üçün müəyyən olunmuş tarixdən [*rəqəm*] gün müddətində hazırki təklifin müddəalarına riayət etmək, göstərilən müddət sona yetənədək qüvvədə saxlamaq təklifi ilə razıyıq.

Tarix: \_\_\_\_\_\_\_\_\_\_\_\_\_\_\_\_\_\_\_\_ 20 -cu il.

\_\_\_\_\_\_\_\_\_\_\_\_\_\_\_\_\_\_\_\_

imza

\_\_\_\_\_\_\_\_\_\_\_\_\_\_\_\_\_\_\_\_

ad

\_\_\_\_\_\_\_\_\_\_\_\_\_\_\_\_\_\_

vəzifə

Möhür

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Qeyd:** İddiaçı adından imzalanmalıdır və ya İddiaçının tapşırığı ilə digər şəxs tərəfindən imzalanırsa, Təklifi imzalamağa səlahiyyət verilməsi haqda şirkət rəhbərinin imzası və şirkətin möhürü ilə təsdiq edilmiş etibarnamə təqdim edilməlidir.

###### QOŞMA 3

TƏCHİZ EDİLƏN MALLARIN/XİDMƏTLƏRİN QİYMƏT CƏDVƏLİ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Təchizatçının tam adı] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tədarük olunan Malların/Xidmətlərin ödəmə şərti:**

**Çatdırılma/İcra müddəti:**

**Çatdırılma şərti (Incoterms 2010-a əsasən):**

|  |  |  |  |
| --- | --- | --- | --- |
| 1 | 2 | 7 | 8 |
| Sıra sayı | Təsvir, standart | Qiyməti | Ümumi qiymət |
|  |  |  |  |
|  |  | Cəmi məbləğ |  |

**Cədvəl 1. Qiymət cədvəli**

Tarix:\_\_\_\_\_\_\_\_\_\_\_\_\_\_\_\_\_\_\_\_\_\_ 20 -cu il.

\_\_\_\_\_\_\_\_\_\_\_\_\_\_\_\_\_\_\_\_

imza

\_\_\_\_\_\_\_\_\_\_\_\_\_\_\_\_\_\_\_\_

ad

\_\_\_\_\_\_\_\_\_\_\_\_\_\_\_\_\_\_\_\_

vəzifə

Möhür

\_\_\_\_\_\_\_\_\_\_\_\_\_\_\_\_\_\_\_\_\_\_\_

QOŞMA 4

**İDDİAÇININ HÜQUQİ ÜNVANI VƏ BANK REKVİZİTLƏRİ**

**İddiaçının tam adı:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Faktiki ünvanı:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hüquqi ünvan:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tel.:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E-mail:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bank rekvizitləri:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tarix:**\_\_\_\_\_\_\_\_\_\_\_\_\_\_\_\_\_\_\_\_\_\_ 20 -cu il.

\_\_\_\_\_\_\_\_\_\_\_\_\_\_\_\_\_\_\_\_

*imza*

\_\_\_\_\_\_\_\_\_\_\_\_\_\_\_\_\_\_\_\_

*ad*

\_\_\_\_\_\_\_\_\_\_\_\_\_\_\_\_\_\_\_\_

*vəzifə*

Möhür

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

QOŞMA 5

ANALOJİ MALLARIN/XİDMƏTLƏRİN VERİLMƏSİNDƏ/İCRASINDA

SPESİFİK TƏCRÜBƏ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Təchizatçıin adı

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Hər müqavilə üçün ayrıca blankdan istifadə edin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| 1. | Müqavilənin nömrəsi | |
|  | Müqavilənin mövzusu | |
|  | Ölkə | |
| 2. | Alıcının adı | |
| 3. | Alıcının ünvanı | |
| 3A | Telefon nömrəsi | Faks nömrəsi |
|  | Alıcının əlaqələndirici şəxsi | |
| 4. | Təchiz ediləcək malların/xidmətlərin təsviri və müqavilə ilə bağlı xüsusi səciyyələri | |
| 5. | Ümumi müqavilənin (submüqavilənin) dəyəri, tərəfdaşın payı (bitdiyi vaxt, yaxud cari müqavilələrin qərarı çıxarıldığı tarixdə göstərilmiş valyutada) | |
| 6. | ABŞ dollarında ekvivalent dəyəri | |
| 7. | Müqavilənin imzalandığı tarix | |
| 8. | Təchizat müddəti | |

Tarix:\_\_\_\_\_\_\_\_\_\_\_\_\_\_\_\_\_\_\_\_\_\_ 20 -cu il.

\_\_\_\_\_\_\_\_\_\_\_\_\_\_\_\_\_\_\_\_

*imza*

\_\_\_\_\_\_\_\_\_\_\_\_\_\_\_\_\_\_\_\_

*ad*

\_\_\_\_\_\_\_\_\_\_\_\_\_\_\_\_\_\_\_\_

*vəzifə*

Möhür

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_